Exqrch/javanese-Komodo-pixelgpt huggingface dataset:
Dhistrik punika dipunparingi nama Dongdaemun amargi wonten gerbang témbok ing sisih wétan kutha Seoul ingkang gadhah nama Dongdaemun, nanging gerbang Dongdaemun piyambak sejatosipun mapan wonten ing Dhistrik Jongno
Pérangan punika amargi wonten éwah-ewahan wates administrasi.
Incheon Incheon inggih punika satunggaling kutha metropolitan lan pelabuhan utama wonten ing pesisir kulon Korea Kidul
Mapanipun kanthi astronomis 37°29′ LU 126°38′ BT
Kutha paling ageng angka 3 wonten ing Koréa Kidul saksampunipun Seoul lan Busan ingkang gadhah populasi langkung saking 2,6 yuta jiwa
Incheon punika kutha ingkang wigati ingkang gadhah kagunan dados kutha pelabuhan lan ugi transportasi wonten ing Asia lor-wetan
Bandar Udara Internasional Incheon dipunbikak nalika taun 2001 lan sampun dados salah satunggal bandar udara ingkang saé piyambak wonten ing donya
Incheon punika kalebet salah satunggal "tuan rumah" Piala Donya FIFA 2002
Wonten ing bidang ekonomi, Incheon punika salah satunggaling kutha wigati saking kalih Zona Ekonomi Bebas Koréa Kidul
Incheon punika dados zona bisnis lan finansial sareng kaliyan Zona Ekonomi Bebas Busan-Jinhae
Wewengkonipun Incheon punika gadhah 42 pulau ingkang wonten pendudukipun lan 112 ingkang boten wonten pendudukipun
Pulau-pulau utama dipunsambetaken kaliyan kreteg, ing antawisipun "Pulau Yongyu", "Yeongheung" lan "Seonjae"
Pulau-pulau ingkang langkung tebih ing antawisipun Pulau Baengnyeong, Yeonpyeong lan Daecheong
Pantai-pantai wonten ing sakiwa tengenipun Incheon punika dados objek panaliten lan wisata kadosdene rekreasi, langi, mancing lan siram lumpur
Nalika Perang Korea kedadosan, kathah tiyang ingkang ngungsi saking Hwanghae ingkang pindhah dhateng Incheon dumugi samenika seni lan budaya khas Korea sisih lor tasih ing wilayah "Eunyul Talchum" (sendratari topeng Eunyul) lan lagu rakyat saking wewengkon kulon ("Seodo Sori")
Minangka papan kanggé mlebet dhateng Koréa ingkang dipunbikak wonten ing periode Joseon, Incheon punika gadhah manéka tilaran sejarah saking jaman wau
Incheon punika satunggaling kutha wonten ing Koréa ingkang gadhah pecinan
Tiyang Tionghoa ingkang sapisan mlebet dhateng Incheon wiwit saking 1800-an, wiwit Koréa wiwit tinarbuka marang donyaning njawi
Pecinan Incheon punika mapan wonten ing distrik Seollin-dong ingkang dipunagem déning warga Tionghoa generasi kaping 2 utawi kaping 3
Incheon punika sampun dados papan kanggé manggen, inggih punika wiwit saking jaman Neolitik
Wonten ing cathetan sejarah, Incheon punika sapisan dipunggeni wonten ing periode kerajaan Baekje tahun 19 SM
Asmanipun kala punika "Michuhol"
Nalika mangsa Dinasti Goryeo (918-1392), wewengkon punika statusipun dipunmindhakaken dados "Gyeongwon-bu"
Kathah ratu-ratu Goryeo miyos wonten ing mriki
Wonten ingperiode Dinasti Joseon,mliginipun tanggal 15 Oktober 1413, ing mangsa pamarentahanipun Raja Taejong, dipunmindhakaken dados "Kabupaten Incheon"
Wonten ing periode ingkang kaping enem mangsa pamarentahanipun Raja Sejo (1455-1468), status Kabupaten Incheon dipunmindhakaken dados Incheon
Ing pungkasan periode Joseon, Incheon punika dados kutha pelabuhan ingkang anama "Jemulpo"
Jemulpo punika ngrembaka kanthi rikat amargi papanipun wonten ing muara (Korea)|Kali Han ingkang ndadosaken papan punika dados pelabuhan ingkang alami.Nalika pelabuhan Incheon dipunmadegaken ing taun 1883, populasinipun punika namung 4.700 jiwa
Jemulpo punika gadhah peran minangka papan kanggé mlebetipun tiyang ingkang sadean (pedagang) lan tiyang asing dhateng Koréa
Ing samenika ugi jaringan telepon lan sepur sapisan dipundamel wonten ing Koréa
saksampunipun penjajahan Jepang rampung, statusipun dados kutha otonomi.
Ing taun 1960-an lan 1970-an kutha punika dados salah satunggaling pusat industri wigati
Lajeng, ing taun 1981 dipundadosaken pamarentah minangka kutha khusus
Ing taun 1995, Kabupaten Ganghwa, Gimpo, Tongjin lan Kecamatan Geomdan merger kaliyan Incheon, nambahi wiyar lan cacahing penduduk kutha punika
Samenika saben tanggal 15 Oktober dados pengetan dinten madegipun kutha Incheon
Pulau Ganghwa ingkang merger kaliyan Incheon nalika taun 1995 dipunmangertosi minangka pulau ingkang ngandhut sejarah ugi pikantuk jejuluk "museum tanpa témbok"
Pérangan kasebat amargi kathah manéka tilaran sejarah ingkang wonten ing pulau wau
situs ingkang paling sepuh dipunyakini minangka tilaran Dangun, tiyang ingkang madegaken negeri Koréa ing jaman Kuno, inggih punika altar kurban ingkang anama Chamseongdan
Kejawi punika ing jaman Dinasti Goryeo, Ganghwa punika dipundadosaken ibukota darurat nalika wonten serangan saking bangsa Mongol
Ing pulau punika wonten kuburanipun Hongneung nun inggih garwa Raja Gojong (jumeneng 1215-1259), raja kaping 23 Goryeo, dipunsarekaken
Incheon punika kaperang dados 8 distrik ("Gu") lan 2 kabupaten ("Gun")
Kapal feri antawisipun Incheon kaliyan pelabuhan utama ing Republik Rakyat Tiongkok
Incheon punika gadhah 1 jalur mkereta api ngandhap lemah ingkang namanipun Incheon Subway ingkang badhe dipunwiyaraken
Kaikesi Kaikesi inggih punika asma satunggaling tokoh wonten ing wiracarita "Ramayana" ingkang dipunmangertosi minangka ibu saking Rahwana
Piyambakipun punika putri saking Sumali, raja raksesa saking Kerajaan Alengka
Wonten ing pewayangan Jawa, Kaikesi punika dipunsebat kanthi asma Sukesi
Versi "Ramayana" nyebataken bilih Kaikesi punika putri Sumali raja saking bangsa raksesa saking Kerajaan Alengka
Piyambakipun punika krama kaliyan satunggaling resi ingkang asmanipun wisrawa ingkang saderengipun sampun patutan ingkang asmanipun Kuwera
Kala punika Sumali sampun dipunkalahaken déning Dewa Wisnu satemah kicalan kerajaanipun.
Tiémoué Bakayoko Tiémoué Bakayoko (lair 17 Agustus 1994) ya iku juru main bal-balan profésional Prancis sing main kanggo klub Liga Primér Inggris Chelsea F
Dhèwèké main minangka gelandhang bertahan amarga nduwèni kaprigelan kanggo nyuda serangan tim mungsuh, lan uga dianggep duwèni kaprigelan sakabèhané, uga duwèni kakuwatan fisik lan atlétisisme, mènèjer Prancis Didier Deschamps njelasaké menawa dhèwèké dadi "gelandhang kang jangkep"
Sawisé nandhang lara cidra, Bakayoko gabung karo akadhemi bal-balan ing Rennes wektu umuré 13 taun
Nalika umur 14 taun, dhèwèké disetujoni bisa lumebu ing akadhemi Clairfontaine
dhèwèké miwiwiti karir senioré ing Rennes, ing ngendi dhèwèké nggawé 24 penampilan sadurungé pindhah menyang AS Monaco FC ing taun 2014 kanthi £ 7 yuta
Ana ing rong mangsa kapisanan ing klub, Bakayoko nglakoni 31 penampilan Ligue 1, nanging dadi starter reguler ing mangsa 2016-17, nyumbang kanggo menang gelar Ligue 1 Monaco ugi lumebu ing skuad Liga Champions UEFA mangsa 2016-17
Ing 2017, dhèwèké gabung karo Chelsea kanthi rega £ 40 yuta
Bakayoko lumebu ing timnas Prancis lan tandhing ing laga internasional ing Maret 2017.
Victor Moses Victor Moses (lair 12 Dhésèmber 1990) ya iku juru main bal-balan profésional Nigeria sing main minangka juru main sayap ing salah siji klub bal-balan Liga Primér Inggris klub Chelsea F.C
Moses miwiti kariré ing Kejuaraan kanthi nggabung ing klub Crystal Palace, banjur pindhah dhateng Wigan Athletic, ing pundi piyambakipun damel debut Liga Perdana nalika taun 2010
Sasampuning kalih taun, pertandhinganipun sampun ningkat ing sangajengipun juwara Eropa lan gawé klub Chelsea kepincut kanggo ngontrak dhèwèké, lan dhèwèké lumebu dhaftar kanggo kontrak mangsa panas 2012
Kasil nyithak 10 gol ing kompetisi sajroné mangsa pertamané, mangsa kapindho dhèwèké disilihaké menyang Liverpool, mangsa katelu disilihaké menyang Stoke City lan kaping papat disilihaké ing West Ham United
Lair ing Nigeria, Moses mbéla timnas Inggris ing U16, U17, U19 lan ing tingkat U21, nanging sabanjuré milih main kanggo Nigeria
Dhèwèké wis nyithak 20 gol kanggo Nigeria wiwit debuté ing 2012 lan wis menang ing Piala Afrika 2013, lan ing Piala Donya FIFA 2014.
Robert Kenedy Nunes do Nascimento Robert Kenedy Nunes Nascimento (lair 8 Fèbruari 1996) ya iku juru main bal-balan profésional Brasil sing main minangka juru main sayap ing klub Real Valladolid
Dhèwèké miwiti debut profésionalé nalika umur 17 taun kanggo Fluminense, nyithak limang gol ing 40 pertandhingan resmi sadurungé pindah menyang Chelsea F.C
ing taun 2015 kanthi périodhe 6.3 juta poundsterling
Kenedy lumebu Timnas Brasil ing tingkat 17 lan 20
Tanggal 22 Januari 2018 dhèwèké disilihaké menyang klub Newcastle United
Kenedy lair ing Santa Rita do Sapucaí, Minas Gerais, Kenedy nunggal jeneng karo Robert F
Dhèwèké miwiwiti karir ing klub lokal Santarritense sadurungé pindah menyang Friburguense ing negara Rio de Janeiro ing umur 11, arep menyang Vasco da Gama lan Atlético Mineiro sadurungé ing klub Fluminense.
Kali Cheonggye Kali Cheonggye utawi Cheonggyecheon (청계천) inggih punika salah satunggaling aliran kali ingkang mapan wonten ing pusat kutha Seoul, Korea Kidul
Kali Cheonggye punika kali damelan
Kali punika kalebet pérangan ingkang wigati saking sejarah kutha Seoul
Ing taun 1950-an, kali punika dados pralambang kasusahan ingkang nembé dipunlampahi déning masarakat Seoul lan wonten ing dekadhé salajengipun (1960-an-1970-an) saged dados saksi suksèsipun industrialisasi lan modhèrnisasi Koréa Kidul
Proyek kangga nglampahi rehabilitasi malih Kali Cheonggye dipunwiwiti saking taun 2003 dumugi taun 2005 déning mantan wali kota ingkang samenika presiden Korea Kidul, Lee Myung-bak
Saderengipun, kali punika dipuntutupi déning dalan tol, nanging kanthi proyèk kasebat, aliran toyanipun dipunwangsulaken kados aslinipun
Samenika Kali Cheonggye kalebet salah satunggaling papan wisata ingkang kondhang wonten ing Seoul, kanti 22 kreteg ingkang wonten
Ingkang dados daya tarik Cheonggyecheon
Papan punika dados pusat raménipun wonten ing wulan Oktober
Puncak raménipun papan punika nalika wanci soré dumugi dalu ing sedawanipun 5,84 km
Cheonggyecheon punika semarak kanthi wontenipun "Cheonggyecheon Upcyle Festival Ryu" ingkang dipunwontenaken amargi adicara péngétan 10 tahun rèstorasi kali lan dipunkelola déning pamarentah kutha Seoul lan Weenu
Langkung saking 100 karya kulinèr dipunpamèraken ing sedawanipun 1 km kali punika
Titik wiwitan punika saking Plaza Cheonggyecheon ingkang kondhang awit grojogan (air terjun) mini
Karya seni ingkang dipunpilih punika magnet Cheonggyecheon sansaya kiyat
Aréa paméran boten namung ing kawasan kanggé tindakan nanging ugi wonten ing satengahipun kali papan toyanipun mili, ing sangandhaping kreteg, témbok dumugi suket-suket lan watu-watu ing sakiwa tengenipun..
Charly Musonda Junior Charles Musonda (lair tanggal 15 Oktober 1996), sing dikenal minangka Charly Musonda utawa Charly Musonda Junior, ya iku juru main bal-balan profèsional Bèlgi sing main kanggo Liga Primér Inggris klub Chelsea F.C.
Dhèwèké biyasané main minangka gelandhang serang, uga bisa dipapanaké minangka juru main sayap
Musonda miwiti kariré ing tim junior Anderlecht
Ing taun 2011, nalika umur 15 taun, dhèwèké wis digandhèngaké karo klub-klub kaya Barcelona, Real Madrid, Manchester United, Manchester City lan Chelsea
Ing tanggal 11 Juni 2012, Musonda gabung karo Chelsea, bebarengan karo loro sedulur sing luwih tua, sawisé klub sadurungé setuju kanggo mbayar "béya kompènsasi" kanggo Anderlecht
[5] Ing tanggal 24 Oktober 2013, dhèwèké éntuk kontrak profèsional karo klub, sawisé dadi juru main régulèr ing umur 18 taun.
Davide Zappacosta Davide Zappacosta (lair 11 Juni 1992) ya iku sawijining juru main bal-balan profésional Italia sing main minangka bèg ing Liga Primér Inggris klub bal-balan Chelsea F.C
Zappacosta lair ing Sora, Lazio, Zapacosta gabung karo tim bal-balan pemuda remaja Sora ing taun 1998, ing umur enem taun, minangka juru main striker
Nalika mangsa 2006-2007, dhèwèké dadi juru main timnas ing Sora ing Lazio ing Liga Giovanissimi
Ing taun 2008, dhèwèké pindhah menyang tetangga Isola Liri, melu ing tim ing Campionato Nazionale Dante Berretti ing 20-an, lan wiwit debut senior ing tim kasebut ing kampanye 2009-10; éntuk total 14 caps lan siji gol ing liga
Ing sasi Januari 2011, Zappacosta gabung karo Atalanta kanthi kesepakatan kepemilikan kanggo biaya transfer € 60.000
Dhèwèké main kanggo Primavera suwéne nem sasi
Dhèwèké metu ing pra-mangsa saka skuad utama.
Hiragana Hiragana (平仮名, ひらがな, Hiragana) iku silabik Jepang, salah sawijining komponèn saka Cara Tulis Jepang, saliyané iku ana "katakana", "kanji", lan "rōmaji" (Aksara Latin)
Aksara iki nganggo sistem tulisan fonetik
Tembung "hiragana" kanthi barès berarti kana "biyasa" utawa "prasaja" (béda karo kanji)
Hiragana lan katakana kalebu sistem kana
Kanthi siji utawa loro pengecualian, saben-saben swara ing basa Jepang (saben-saben mora) diwakili déning siji karakter ing saben sistem
Tuladhané, "a" (hiragana あ); yen dimeloni konsonan, dhapuré dadi "ka" (か); utawa "n" (ん), huruf sengau, kaya "m", "n", utawa "ng" ([ŋ]) ing Basa Jawa, utawa vokal sengau ing Basa Prancis
Amarga kuwi, sistem kana dijenengi silabik, dudu alpabet
Ing ngisor iki ana tabèl kang njlentrehakér huruf-huruf hiragana sarta romanisasi Hepburne (huruf ing werna abang wis ra dinggo maneh) Rujukan
Pirsani informasi ngenani Hiragana ing KamusWiki.
Kana Kana (仮名, Kana) ya iku tulisan silabik Jepang, pérangan saka sistem panulisan kang misuwur ing Jepang (kanji (漢字)) kang béda marang panulisan logografis Cina
Ana telung cara panulisan kana: tulisan modhèren hiragana (ひらがな); katakana (カタカナ); lan cara nggunakaké silabus kanji kuna iki sinebut man'yōgana (万葉仮名) sing dadi baboné, lan mujudaké leluri kalorone
Hentaigana (変体仮名, "varian kana") menika warna historis hiragana standar modhèren
Ing basa Jepang modhèren, hiragana lan katakana nduwèni jinis karakter kang makili swara kang padha
Katakana biyasa dinggo nulis Ainu
Kana Taiwan biyasa dinggo nulis "furigana" ing Basa Hokkien Taiwan nalikané jaman Pendudukan Jepang ing Taiwan
Amargi sithiké jumlah fonem ing basa Jepang, sarta struktur wanda kang rélatif kaku, sistem kana dadi karakter sing paling akurat kanggo nggambaraké pangucapan basa Jepang.
Bocah Indigo Bocah Indigo utawa bocah nila (Inggris: "Indigo children") iku sebutan kang digunakaké kanggo njlèntrèhaké bocah kang dipracaya duwe "kemampuan" utawa watak mligi, ora umum, lan malah "supranatural"
pamikiran iki minangka "ilmu semu" kang dhedhasar gagasan Jaman Anyar ing taun 1970-an
Pamikiran iki dadi misuwur sawisé dicétak sawenèh buku ing pungkasan taun 1990-an lan digawé sawenèh filem ing dasawarsa
"Interpretasi" saka indigo wis macem-macem: saka kang pracaya menawa dhèwèké iku ing tataran évolusi manungsa sabanjuré (kang malah duwé kaya paranormal kaya ta télépati) nganti kang nyebut bocah indigo minangka bocah kang luwih duwé rasa empati lan kreatif
Sanadyan ora ana bukti panaliten kang mbuktekaké kaanan bocah indigo utawa sifaté bocah kasebut, kedadéan iki narik kawigatené wong tuwa kang anaké "didiagnosis "ngalami susah sinau utawa kang péngin anaké "istimewa." Panemu iki njalari kaum skeptik duwé panemu minangka cara wong tuwané iku supaya ngendha terapi pediatrik utawa diagnosa jiwa kang pas
Dhaptar watak kang diduwéni bocah indigo uga disaruwé amarga umum banget saéngga bisa ditrepaké kanggo meh kabèh uwong (Forer efek)
Kedadéan indigo katuduh uga piranti kanggo nambang dhuwit saka wong tuwa kang gampang diapusi
"Konsep" saka anak indigo iki pisanan digunakake déning Cenayang Nancy Ann Tappe ing taun 1970-an
Ing taun 1982, Tappe mbabar buku "Pangerten Urip Liwat Werna" (Pangerten Urip Liwat Werna) kang nerangaké menawa wiwit "pertengahan" taun1960-an, piyambakipun wiwit éling menawa ana akeh kang lair kanthi aura "indigo" (ing publikasi liyané Tappe uga ngandharaké menawa warna indigo utawa nila asal-usule saka "warna kauripan" bocah kang ditemu kanthi sinestesia)
Gagasan iki banjur kawentar déning buku kanthi irah-irahan "The Indigo Children: The New Kids Have Arrived" (Bocah Indigo : Bocah Anyar Wis Teka) ing taun 1998
Buku iki dianggit déning Lee Carroll lan Jan Tober
Nalika taun 2002, dianakaké konferènsi internasional ing Hawaii kanggo bocah indigo kang ditekani déning 600 wong
Konferènsi ing taun sawisé dianakaké ing lan
Sawenèh filem kang mbahas indigo uga digawé, kaya ta filem kang duwé irah-irahan ing taun 2003 kang disutradharani déning James Twyman
Filem kang ngemu babagan indigo uga dibabar ing Ruslan ing taun 2008.
Neville Chamberlain Arthur Neville Chamberlain, FRS (/ˈtʃeɪmbərlɪn/; 18 Maret 1869 – 9 Novèmber 1940) iku sawijining pulitikus Britania saka Parté Konservatif
Dhèwèké dadi mantri pangarsa Britania Agung antara Mèi 1937 nganti Mèi 1940, nalika Jerman miwiti Perang Donya II
Chamberlain dadi misuwur awit dhèwèké sing mrakarsani Konferènsi München ing taun 1938.
Michy Batshuayi Michy Batshuayi-Atunga (lair 2 Oktober 1993) ya iku juru main bal-balan profésional Bèlgi sing main minangka striker kanggo klub bal-balan Chelsea F.C
Dhèwèké wiwit karièr profésional ing Liège Standard taun 2011, nyithak 44 gol ing 120 tetandhingan ing kabèh lomba
21 gol ing Liga Pro Bèlgi 2013-14 ndadèkaké dhèwèké dadi panyithak gol paling akèh, lan nyumbangaké Ebony Shoe Award
Dhèwèké banjur ditransfer menyang Marseille kanthi bayaran £ 4,5 yuta, supaya dhèwèké bisa lolos ing 2016 Coupe de France Final
Ing wulan Juli 2016, dhèwèké dikontrak déning Chelsea kanthi bayaran £ 33 yuta, lan gawé gol sing menangaké Liga ing mangsa debuté
Batshuayi nyétak debut internasional kanggo Bèlgi nglawan Siprus ing Maret 2015
Dhèwèké minangka bagéan saka tim sing menang ing babak final UEFA Euro 2016.
Andreas Christensen Andreas Bødtker Christensen (lair 10 April 1996) ya iku juru main bal-balan profésional saka Dhènemarken sing main minangka bèk ing klub Inggris Chelsea F.C
Dhèwèké miwiti karir ing Brøndby lan gabung karo Chelsea nalika umuré 15 ing Fèbruari 2012, nggawé debut profésional ing Oktober 2014
Saka 2015 nganti 2017 dhèwèké disilihaké menyang klub Bundesliga Borussia Mönchengladbach, ing ngendi dhèwèké nggawe 82 penampilan lan nyethak 7 gol
Christensen nggawé debut internasional penuh kanggo Dhènemarken ing Juni 2015
Lair ing Blovstrød, Dhènemarken, putra mantan kiper Brøndby IF Sten Christensen, dhèwèké miwiti kariré karo Brøndby IF
Dhèwèké ngrampungaké wolung taun ing klub iku, narik kawigatosan klub élit Èropah kaya ta Arsenal, Chelsea, Manchester City, lan Bayern Munich
Ing tanggal 7 Fébruari 2012, Christensen nandhatangani kontrak kanggo Chelsea kanthi transfer gratis, ing pungkasan mangsa André Villas-Boas dadi mènèjer klub
Sawisé gabung karo klub London, Christensen gunem: "Aku milih Chelsea amarga dhèwèké main bal-balan kaya aku."
UU Babagan Gendera lan Lagu Nasional Jepang Undang-Undang ngenani Gendéra Nasional lan Lagu Kabangsaan (国旗及び国歌に関する法律, Kokki Oyobi Kokka ni Kansuru Hōritsu) (dicekak 国旗国歌法) ya iku ukum kang ngresmikaké panggonan gendéra nasional lan lagu kabangsaan Jepang
Sadurungé diratifikasi ing tanggal 13 Agustus 1999 kasebut, Jepang ora duwé gendéra nasional lan lagu kabangsaan sing resmi
Gendéra "nisshōki" (日章旗, "nisshōki"), umumé karan "hinomaru" (日の丸, "hinomaru"), wis ngwakili Jepang kanthi ora resmi wiwit 1870; Lagu "Kimigayo" (君が代, "Kimigayo") uga dinggo lagu kabangsaan "de facto" Jepang wiwit 1880
Isiné ngenani paugeran Hinomaru lan Kimigayo minangka gendéra lan lagu kabangsaan
Tegesé saben-saben simbol wis dibabar ing lampiran
Nanging, UU iki ora nerangké piyé tumindhaké dhéwé marang Simbol Negara
Sing nyebabké babagan tindakan diwenehaké dhumateng saben-saben kementerian lan papréntahan
Menawa babagan tindakan ditulis ing UU, panjurung bakal kurang lan prakara iki ora bisa rampung
Rincian gambar lan wujud gendéra dibabar ing lampiran kapisan
Rasio gendéra ya iku loro satuan dhawa banding telu satuan lebar
Bunderan abang manggon pas ing tengah gendéra lan diameteré telu perlima dhawa gendéra
Latar wuri wernané putih lan warnané bunderan ya iku abang, tapi ing ukum iki ora diatur skala wernané
Nalika rapat ing parlemen, ana sing usul supaya nganggo werna abang enom (赤色 (aka iro, 赤色)) utawa werna lambang Standar Industri Jepang
Lirik lan not lagu iki dibabar ing lampiran keloro
Teks lagu ora diwenèhi jeneng panganggit, nanging ing kené ditulis Hiromori Hayashi kanggo pangaji amarga dhèwèké wis ngaransemen lagu iki
Melodiné dijipuk saka harmoni gaya Kulon déning Franz Eckert lan wis dinggo wiwit 1880
Lirik ditulis nganggo hiragana, lan ora ana tetenger tempo kanggo aransemen vokal
Lagu iki dimainké nganggo Gaya Dorian 4/4
DPR Jepang ngesahké RUU iki ing 22 Juli 1999, kanthi pikoléhan swara 403-86 RUU iki dijokké menyang Dhéwan Penasihat ing 28 Juli 1999 lan disahké ing 9 Agustus 1999 kanthi pikoléhan swaraa 166-71
Pungkasané, RUU iki dadi undang-undang ing tanggal 13 Agustus 1999
César Azpilicueta César Azpilicueta Tanco (lair ing Zizur Mayor, Spanyol, 28 Agustus 1989; umur 3028 taun) ya iku juru main bal-balan profèsional Spanyol kang main kanggo klub bal-balan Chelsea F.C
lan timnas Spanyol mligi minangka bèk lengkap nanging uga dadi juru main tengah
Dhewekke nggawé debut internasional mutlak kanggo Timnas Spanyol ing Juni 2015
Prodhuk nom-noman Osasuna, dhèwèké ngentèkake telung mangsa ing La Liga sadurungé pindhah menyang Marseille, menangaké papat utama ing klub Prancis
Ing mangsa panas 2012 dhèwèké pindhah menyang Chelsea, menang Liga Europa ing mangsa pertamané lan lima taun taun sabanjuré
Azpilicueta nglakokake 55 pertandhingan kanggo Spanyol ing tingkat nom-noman ing kabèh umur, lan nggayuh kompetisi éropah ing umur 21 taun, menang ing édhisi taun 2011
Dhèwèké nggawé penampilan pisanané kanthi kebak ing 2013, lan kapilih kanggo Piala Donya 2014 lan Euro 2016
Azpilicueta lair ing Zizur Mayor, Navarre
Sawijine prodhuk saka sistem pendhidhikan klub junioring kutha kalairan Sacramento Osasuna, dhèwèké nggawé debut La Liga ing 8 April 2007 kanthi skor 0-2 nglawan Real Madrid, nalika isih lumebu ing tim cadhangan; dhèwèké miwiti kariré dadi striker banjur pindhah dadi gelandhang, ing klub lan karir internasional (senior lan enom), muncul ing pirang-pirang posisi kalebu juru main tengah lan glandhang tengah
Ing taun 2007-08, amarga cidra ing skuad utama, Azpilicueta ndadèkaké dhèwèké dadi tim pisanan régulèr nalika umur 18 taun, sanajan posisi ing bék tengen
Dhèwèké banjur dadi juru main posisi iki kanggo mangsa iki.
Sesambetan Sesambetan (Basa Indonesia: "hubungan"; Basa Inggris: "relationship") ya iku sinambungan interaksi watara wong loro utawa luwih kanggo nggampangké proses penepungan siji lan sijiné
Sesambetan ana ing saben-saben proses keuripan manungsa
Sesambetan bisa dibedaké dumadi sesambetan karo kanca-kenthel, wong tuwa, kulawarga, lan lingkungan sosial
Lumrahé, sesambetan dipérang dumadi sesambetan positip lan negatip
Bisa karan sesambetan positip yèn péhak-péhak sing padha sesambungan ngrasa padha-padha diuntungké lan uga bisa ditengeri anané walesan sing serasi
Kajaba sesambetan negatip ya iku salah siji péhak ngrasa diuntungké lan pihak liyané ngrasa rugi
Ing babagan iki, ora ana walesan sing padha antara péhak siji lan liyané
Sesambetan uga bisa nemtokake cedhak-orané lan kepenak-orané antarpéhak sing mèlu sesambungan
Samsaya raket péhak-péhak kasebut, sesambetan kasebut bisa diterusaké lan digawa menyang tataran kang luwih dhuwur.
Wong tuwa Wong tuwa (Basa Krama: Tiyang Sepuh; Basa Indonesia: "Orang Tua"; Basa Inggris: "Parents") yaiku kang ngopéni katurunan ing salah siji spésiès
Ing manungsa, wong tuwa yaiku kang ngurus anak ("anak" ngrujuk marang keturunan, durung peh warsa/usia)
Wong tuwa biologis yaiku wong kang ngasilaké anak (sel mani wong lanang kang ketemu sel endhog saka wong wadon)
Wong tuwa yaiku dulur tingkat kapisan lan nduwéni 50% génétik kang padha karo anak
Wong wadon uga bisa dadi wong tuwa lantaran "sewa rahim"
Sawenèh wong tuwa ana kang dadi wong tuwa angkat, yaiku kang ngopeni lan nggedheké anak, sanadyan ora duwé sesambetan biologis karo anak kasebut
Bocah lola (kang ora duwé wong tuwa) bisa didadekné anak angkat kaliyan simbah utawa karo anggota kulawarga liyané
Wong tuwa uga bisa duwé teges minangka leluhur kang bisa busak sagenerasi
Kanthi kemajuan élmu mèdis ing zaman saiki, sawijining anak bisa duwé luwih saka loro wong tuwa biologis
Tuladha wong tuwa biologis ketelu yaiku "sewa rahim" utawa wong katelu kang bisa mènèhi sampel DNA nalika proses reproduksi lan bisa ngowahi materi genetik panampa
Jinising wong tuwa kang umum yaiku ibu, bapak, wong tuwa angkat, lan simbah